רוברט לינדזי (שחקן)

רוברט לינדזי סטיבנסון (באנגלית: Robert Lindsay Stevenson; מוכר בשם רוברט לינדזי; נולד ב-13 בדצמבר 1949) הוא שחקן אנגלי. הוא מוכר מתפקידיו בתיאטרון ובטלוויזיה בהם הופעות עם הלהקה השייקספירית המלכותית ובמחזות מוזיקליים, וכן מהופעות בתפקיד וולפי סמית בסיטקום "האזרח סמית", קפטן פליו בסדרה "הורנבלואר - ימאי וג'נטלמן", ובן הרפר בסדרה הקומית "המשפחה שלי". לינדזי זכה בפרס באפט"א לטלוויזיה, בפרס טוני ובשלושה פרסי אוליבייה.

קורות חייו
לינדזי נולד באילקסטון שבדרבישייר לג'ויס (דאנמור) ונורמן סטיבנסון. הוא בן למשפחה בת שלושה ילדים. אביו היה יוצא צבא שנלחם במלחמת העולם השנייה הוא שירת באחת משולות המוקשים הראשונות שיצאו ביום הפלישה לנורמנדי.

הוא למד בבית הספר לבנים "גלדסטון" ואחר כך נרשם לחוג לדרמה בקולג' קליירנדון שבנוטינגהאם, שבכוונתו להיות מורה לדרמה. חברים שלו בתיאטרון "נוטינגהאם פלייהאוס" עודדו אותו להרשם לאקדמיה המלכותית לאמנות הדרמה (RADA), והוא התקבל בסיוע מענק ממשלתי. עם סיום לימודיו עבד כמדריך דיבור בלהקת תיאטרון רפרטוארי באסקס, ולאחר מכן הצטרף ללהקת תיאטרון אזורית.

קריירה
בין הופעותיו הראשונות של לינדזי היו בסרטי הקולנוע "That'll Be the Day" (מ-1973), "Three for All" (מ-1975) וב-"Adventures of a Taxi Driver" (מ-1976). הוא בלט בהופעתו בתפקיד ג'ייקי סמית', קוקני בטלן, בסדרה הקומית  של ITV ששודרה בין השנים 1975 ו-1977. הוא כיכב בתפקיד הראשי, וולפי סמית', בסיטקום של ה-BBC "האזרח סמית" בשנים 1977 עד 1980.

לקראת סיום הסדרה "האזרח סמית" לוהק לינדזי לתפקידים בסדרה של המחזות השייקספירים שהופקו על ידי ה-BBC בהם ליסנדר ב"חלום ליל קיץ" (1981), פביאן ב"הלילה השנים עשר" (1980) ובנדיק ב"מהומה רבה על לא דבר" (1984). ב-1983 שיחק בתפקיד אדמונד בהפקה של "גרנדה טלוויז'ן" של המחזה "המלך ליר" בכיכובו של סר לורנס אוליבייה.

ב-1984 שיחק במחזמר עטור השבחים "Me and My Girl" בתפקיד בילי סניבסון, שהועלה מחדש בלונדון ועליו זכה בפרס אוליבייה לשחקן הטוב ביותר במחזמר. בהמשך הועלה המחזה בברודוויי וזיכה את לינדזי בפרס טוני. בשני המקרים הוא התמודד מול שחקנים במחזמר "עלובי החיים".

ההצלחה של לינדזי בברודוויי ובווסט אנד הובילו ב-1989 לליהוקו בתפקיד הראשי בסרט "Bert Rigby, You're a Fool", שלא נחל הצלחה קופתית. תפקידו הבא היה בשנת 1990 בסרט "Strike It Rich" שביים ג'יימס סקוט וכיכבו בו מולי רינגוולד וג'ון גילגוד. הוא המשיך להצליח גם בטלוויזיה וכיכב בסדרת הקומדיה השחורה "G.B.H" מאת אלן בליסדייל . על תפקיד זה זכה לינדזי בפרס באפט"א לטלוויזיה. ב-1995 שיחק בסדרה נוספת של בליסדייל "Jake's Progress" לצדה של ג'ולי וולטרס, כשהם מגלמים זוג המתקשה להתמודד עם ילד "קשה". שתי הסדרות שודרו בערוץ 4, כמו גם הסיטקום "Nightingales" בו שיחק בשנים 1990 עד 1993, ושבו הופיעו גם דייוויד תרלפול וג'יימס אליס.

ב-1996 שיחק לינדזי בתפקיד הראשי במחזה "בקט" מאת ז'אן אנוי לצדו של דרק ג'קובי בתפקיד המלך הנרי השני. על תפקיד זה זכה לינדזי בפרס אוליבייה נוסף. ב-1997 זכה בפעם השלישית בפרס אוליבייה כשהופיע בתפקיד פייגין בהפקה המחודשת בלונדון של המחזמר "אוליבר!" בהפקת קמרון מקינטוש בתיאטרון "לונדון פאלאדיום".

ב-1997 הופיע לינדזי בסרט הקולנוע "חיות רעות" וב-1998 שיחק בסרט "לתפוס את ג'ק". במיני-סדרה "הורנבלואר - ימאי וג'נטלמן" על פי ספריו של ס. ס. פורסטר לוהק לינדזי בתפקיד קבוע של קפטן פיליו. ב-1999 גילם את פייגין בעיבוד לרומן "אוליבר טוויסט" של רשת ITV.

התפקיד שגילם לינדזי במשך תקופה ארוכה ביותר היה בן הארפר בסיטקום הפופולרי של ה-BBC "המשפחה שלי" ששודר משנת 2000 ועד 2011. זואי ואנאמייקר שיחקה לצדו בתפקיד אשתו סוזן הארפר.

באוקטובר 2005, כיכב לינדזי בסדרת הדרמה "יריחו" של ITV, אודות בלש הסקוטלנד יארד החוקר רצח וחטיפה בסוהו שבלונדון בשנות החמישים של המאה העשרים. בינואר ובפברואר 2006 הופיע לינדזי בשני סרטי טלוויזיה מאת סטיבן פוליאקוף "חברים ותנינים" ו"בתו של גדעון" ששודרו ב-BBC One, בהם גילם את הדמות סנית', והיה השחקן היחיד שהשתתף בשני הסרטים.

לינדזי גילם את ראש הממשלה הבריטי טוני בלייר בדרמה הסטירית "A Very Social Secretary" וגם בדרמה " The Trial of Tony Blair" של ערוץ 4. ב-2003 השתתף בפרק בסדרה "פשוט נהדרת", והיה הקריין בסדרת הדוקו-דרמה "Seven Wonders of the Industrial World".

לינדזי השתתף בתוכנית הפודקאסט של ריקי ג'רווייס, וב-2006 שיחק בעונה השנייה של התוכנית "ניצבים" (גם של ג'רווייס) בתפקיד עצמו בגרסה יהירה ומרושעת. עוד שיחק לינדזי בקומדיה הרומנטית "וימבלדון - אהבה בלבן" בתפקיד מנהל מועדון טניס המעסיק את פיטר קולט. ב-2007 שיחק לינדזי בתפקיד ארצ'י רייס במחזה "הבדרן" מאת ג'ון אוסבורן, תפקיד שגילם לורנס אוליבייה ב-1957. ב-2009 השתתף בסיטקום רדיופוני של רדיו 4 בשם "Electric Ink" מאת אליסטר ביטון .

ב-2010 כיכב לינדזי בתפקיד הראשי במחזה "אונאסיס" בהפקת "Derby Live" ואחר כך הועברה ההצגה לווסט אנד שבלונדון. ב-2011 שיחק לינדזי בסיטקום הבריטי "מרגל" בערוץ Sky 1 והמשיך להופיע בעונה השנייה של הסדרה ב-2011. בנובמבר 2011 גילם את הנרי השני בהפקה של "אריה בחורף" מאת ג'יימס גולדמן בתיאטרון היימרקט שבלונדון. לצדו שיחקה ג'ואנה לאמלי בתפקיד אלינור וביים טרוור נאן.

ב-2012 הופיע לינדזי בסדרה הבלשית "פלקון" של רשת Sky בפרק "The Silent and the Damned" בתפקיד פבלו אורטגה. ב-2014 כיכב לינדזי בהפקת הבכורה בבריטניה של המחזמר "נוכלים עם סגנון" בתיאטרון סבוי שבלונדון בבימוי וכוריאוגרפיה של ג'רי מיטשל. ב-2019 שיחק בסרט "מליפיסנט: אדונית הרשע".

חיים אישיים
ב-1974 התחתן לינדזי עם השחקנית שריל הול, שהופיעה לצדו בסיטקום "Citizen Smith". בני הזוג התגרשו ב-1980. הייתה לו מערכת יחסים עם השחקנית דיאנה וסטון, ולהם בת משותפת בשם סידני לורה סטיבנסון. הבת שיחקה לצדו בשלושה פרקים בסדרה "המשפחה שלי".

לינדזי עזב את וסטון לטובת השחקנית רוזמרי פורד. לבני הזוג נולדו שני בנים, סמואל לינדזי סטיבנסון (יליד 1999) וג'יימס לינדזי סטיבנסון (יליד 2003). לינדזי ופורד התחתנו ב-31 בדצמבר 2006.

ב-13 בספטמבר 2006 הופיע בתוכנית הטלוויזיה  והתחקה אחר השורשים המשפחתיים שלו. הוא נסע לעיר מולדתו וכן לטורקיה, שם נלחם סבו ריימונד דאנמור במערכת גליפולי במלחמת העולם הראשונה.

פילמוגרפיה
סרטי קולנוע וטלוויזיה
 שנה שם שם באנגלית תפקיד הערות1973 That'll Be the Day טרי The Roses of Eyam פרנסיס ת'ורנלי סרט טלוויזיה 1975 Three for All טום 1976 Adventures of a Taxi Driver טום 1980 הלילה השנים עשר Twelfth Night פביאן סרט טלוויזיה1981 סוף טוב הכול טוב All's Well That Ends Well קפטן דומן חלום ליל קיץ A Midsummer Night's Dream ליסנדר 1982 סימבלין Cymbeline ג'קומו 1983 המלך ליר King Lear אדמונד 1984	 מהומה רבה על לא דבר Much Ado About Nothing בנדיק 1989 Bert Rigby, You're a Fool ברט ריגבי 1990 Strike It Rich ברטרם 1993 Genghis Cohn אוטו שץ1996 The Office נורמן פלאט סרט טלוויזיה Brazen Hussies בילי באומנס Goodbye My Love דרק האמפרי1997 Fierce Creatures סידני סמול מאמאלס Remember Me? ג'ימי1998 Divorcing Jack מייקל ברין הורנבלואר - ימאי וג'נטלמן The Even Chance קפטן סר אדוארד פליוTV film הורנבלואר - ימאי וג'נטלמן The Examination for Lieutenant1999 הורנבלואר - ימאי וג'נטלמן The Duchess and the Devil הורנבלואר - ימאי וג'נטלמן The Frogs and the Lobsters 2000 Jack the Ripper: An On-Going Mystery קריינות2001 Mutiny קומודור סר אדוארד פליו Retribution הוקינס Hawkins לוק הוקינס 2002 Out of Eden קריינות2003 Loyalty אדמירל סר אדוארד פליו Duty 2004 וימבלדון - אהבה בלבן Wimbledon איאן פרייזר2005 חברים ותנינים Friends and Crocodiles ויליאם סנית' סרט טלוויזיה A Very Social Secretary טוני בלייר בתו של גדעון Gideon's Daughter סנית' 2007 The Trial of Tony Blair טוני בלייר 2010	 The One Ronnie 2014 גרייס ממונקו Grace of Monaco אריסטוטלס אונאסיס 2019 מליפיסנט: אדונית הרשע Maleficent: Mistress of Evil המלך ג'ון

סדרות טלוויזיה
 שנה שם שם באנגלית תפקיד הערות1973 Love Story קולין "Finders Keepers" ITV Sunday Night Theatre סם בפרק "A Question of Everything" 1974 Centre Play טובי בפרק "Hurt Hawks"1975 Centre Play קן בפרק "Letter from a Soldier" Thriller שוטר בפרק "The Crazy Kill" Doctor on the Go הריסון בפרק "What's Op Doc?" Whodunnit? דייב בפרק "Pop Goes the Weasel" 1975–1977 Get Some In! ג'קי סמית תפקיד קבוע 1977 The Good Life צעיר בבית ספר בפרק "Our Speaker Today" 1977–1980 האזרח סמית' Citizen Smith וולפי סמית' תפקיד ראשי 1981–1982 Seconds Out פיט דודס תפקיד קבוע 1983–1984 Give us a Break מיקי נואדס תפקיד קבוע 1989 Confessional תומאס קלי מיני-סדרה 1990–1993 Nightingales קרטר 1991 G.B.H. מייקל מארי מיני-סדרה 1994 The Wimbledon Poisoner הנרי פאר מיני-סדרה1995 Strange Landscape The Divine Comedy בפרק "The Circles of Light" Jake's Progress ג'יימי דיאדוני מיני-סדרה 1996 אגדות מעולם המסתורין Tales from the Crypt גלין פנל בפרק "Ear Today... Gone Tomorrow" 1997–1998 Brambly Hedge המספר סדרת טלוויזיה (3 פרקים) 1998 In Your Dreams המספר סדרת טלוויזיה (פרק אחד) 1998–2003 הורנבלואר - ימאי וג'נטלמן Hornblower קפטן סר אדוארד פליו תפקיד קבוע 1998–2000 סיפורי קנטרברי The Canterbury Tales הארי ביילי סדרה מצוירת 1999 אוליבר טוויסט Oliver Twist פייגין מיני-סדרה 2000–2011 המשפחה שלי My Family בן הארפר תפקיד ראשי2001 The Heat Is On קריינות Don't Eat the Neighbours ארנב Eddy and the Bear דוב2003 Seven Wonders of the Industrial World קריינות סדרה תיעודית פשוט נהדרת Absolutely Fabulous פיט בפרק "Schmoozin"2005 Space Race קריינות סדרה תיעודית Jericho מפקח בילוש מייקל ג'ריקו תפקיד ראשי Unsolved History קריינות בפרק "Unstoppable Wave" 2006 ניצבים Extras רוברט לינדזי בפרק "ג'ונתן רוס" 2011 ג'ורג' וברנרד שו George and Bernard Shaw ג'ורג' בפרק פיילוט 2011–2012 מרגל Spy החוקר תפקיד קבוע 2012 Falcón פבלו אורטגה בפרק "The Silent and the Damned" 2013–2015	 אטלנטיס Atlantis דדאלוס סדרת טלוויזיה (5 פרקים) 2015 בול Bull רופרט בול מיני-סדרה 2016 Galavant צ'סטר וורמווד סדרת טלוויזיה (8 פרקים)2017 גאון Genius הרמן איינשטיין סדרת טלוויזיה (2 פרקים) Bounty Hunters נייג'ל ווקר סדרת טלוויזיה (4 פרקים) The Secret Life of Owls קריינות סדרת טלוויזיה (2 פרקים) 2018 Plebs קראסוס בפרק "The Accident" 2020 McDonald & Dodds מקס קרוקט פרק: "The Fall of The House of Crockett" 2022 Dodger ויליאם לם פרק: "Christmas" 2024 Sherwood פרנקלין וורנר תפקיד ראשי (עונה 2); 6 פרקים

קישורים חיצוניים



 ביוגרפיה באתר ה-BBC

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:זוכי פרס טוני: שחקנים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1949